### Príloha č. 1 výzvy na predloženie ponuky – Podrobný opis predmetu zákazky

**PODROBNÝ OPIS PREDMETU ZÁKAZKY**

Špecifikácia kalendárov, diárov a pier s logom a cenová kalkulácia tvorí samostatný súbor .xlsx.

Verejný obstarávateľ po predložení cenových ponúk požiada uchádzača, ktorý predloží najnižšiu cenu, o predloženie nasledujúcich vzoriek po jednom kuse vzorky /poradové číslovanie podľa Špecifikácie/:

č. 2 - kalendár stolový pracovný,

č. 3 - diár denný bez razby,

č. 4 - diár týždenný – bez razby , č. 5 - kalendár nástenný,

č. 6 - kalendár stolový,

č. 7 - tenké guľôčkové pero s robustnou kovovou sponou s modrou tuhou s modrým telom,

č. 8 - tenké guľôčkové pero s robustnou kovovou sponou s modrou tuhou s bielym telom,

č. 9 - tenké guľôčkové pero s robustnou kovovou sponou s červenou tuhou s červeným telom, č. 10 - tenké guľôčkové pero s robustnou kovovou sponou so zelenou tuhou so zeleným telom,

č. 11- hliníkové celokovové guličkové pero s klipom s modrou tuhou.

Tieto vzorky musia byť v súlade s technickou špecifikáciou predmetu zákazky.

Uchádzač je povinný na základe požiadavky verejného obstarávateľa predložiť vyššie uvedené vzorky v lehote 5 dní od doručenia žiadosti verejného obstarávateľa prostredníctvom elektronickej pošty ( emailu ) na adresu verejného obstarávateľa:

**Sociálna poisťovňa – ústredie,**

**Odbor Verejného obstarávania,**

**Ul. 29. Augusta 10,**

**813 63 Bratislava**.

Vzorky je potrebné predložiť za účelom vyhodnotenia splnenia požiadaviek na opis predmetu zákazky.

Následne je uchádzač povinný dodať predmet zákazky v súlade s akceptovanými vzorkami verejným obstarávateľom.

### Príloha č. 2 výzvy na predloženie ponuky – Návrh uchádzača na plnenie kritérií

V prípade, ak uchádzač nie je platiteľom DPH, uvedie navrhovanú cenu celkom (cenu vrátane DPH).

Skutočnosť, že nie je platiteľom DPH, uchádzač uvedie v ponuke.

NÁVRH UCHÁDZAČA NA PLNENIE KRITÉRIÍ

**Obchodné meno uchádzača:**

**Adresa alebo sídlo uchádzača:**

**Predmet zákazky:** *Kalendáre, diáre a perá s logom*

|  |  |  |  |  |  |
| --- | --- | --- | --- | --- | --- |
| p. č. | Názov kritéria | Návrh na plnenie kritéria v EUR bez DPH | Sadzba DPH v % | Výška DPH v EUR | **Návrh na plnenie kritéria s DPH v EUR** |
| 1. | Celková cena za predmet zákazky *Kalendáre, diáre a perá s logom* |  |  |  |  |

Celková cena za predmet zákazky bude vyjadrená ako súčet cien položiek uvedených v podrobnej cenovej kalkulácii.

Vyhlasujem, že ponúknutá celková cena za predmet zákazky zahŕňa všetky požiadavky verejného obstarávateľa uvedené vo výzve na  predloženie ponuky a obsahuje všetky náklady súvisiace s uskutočnením predmetu zákazky.

V ... dňa XX.XX.2021

................................................

meno a priezvisko,

funkcia, podpis\*\*

\* v prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa (viď. bod 17.8 výzvy na predloženie ponuky).

\*\* Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 3 výzvy na predloženie ponuky** – **Čestné vyhlásenie o neprítomnosti konfliktu záujmov**

ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV

**Obchodné meno uchádzača:**

zastúpený

**meno a priezvisko štatutárneho zástupcu:**

ako uchádzač, ktorý predložil ponuku do verejného obstarávania na predmet zákazky „*Kalendáre, diáre a perá s logom“* ďalej len „zákazka“) vyhláseného verejným obstarávateľom Sociálna poisťovňa, ústredie, Ul. 29. augusta 8 a 10, 831 63 Bratislava (ďalej len „verejný obstarávateľ“) výzvou na predloženie ponuky

**čestne vyhlasujem, že**

v súvislosti s uvedeným postupom zadávania zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 4 výzvy na predloženie ponuky – Čestné vyhlásenie k podmienke účasti podľa § 32 ods. 1 písm. f) zákona**

ČESTNÉ VYHLÁSENIE

**Obchodné meno uchádzača:**

zastúpený

**meno a priezvisko štatutárneho zástupcu:**

**týmto** v súlade s § 32 ods. 1 písm. f) v nadväznosti na § 32 ods. 2 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**čestne vyhlasujem, že**

nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 5 výzvy na predloženie ponuky –**

**Ev. č.......**

**Rámcová dohoda**

**na dodávku kalendárov, diárov a pier s logom**

uzatvorená podľa § 269 ods. 2 Obchodného zákonníka

**Článok I.**

**Účastníci rámcovej dohody**

**Odberateľ:** Sociálna poisťovňa

Sídlo: Ul. 29. augusta 8 a 10

813 63 Bratislava

Štatutárny orgán: Ing. Juraj Káčer

generálny riaditeľ Sociálnej poisťovne

IČO: 30807484

DIČ: 2020592332

Bankové spojenie: Štátna pokladnica

IBAN: SK40 8180 0000 0070 0016 4314

SWIFT: SPSRSKBA

(ďalej len „odberateľ“)

a

**Dodávateľ:**

Sídlo:

V mene organizácie koná:

IČO:

DIČ:

IČ DPH: Bankové spojenie:

IBAN:

SWIFT:

Spoločnosť zapísaná v Obchodnom registri, resp. Živnostenskom registri .............................., Oddiel: ...........vložka č.......................

(ďalej len „dodávateľ“)

(spolu aj ako „účastníci dohody“)

Východiskovým podkladom na uzatvorenie tejto Rámcovej dohody na dodávku kalendárov, diárov a pier s logom podľa § 269 ods. 2 Obchodného zákonníka (ďalej len „dohoda“) je ponuka dodávateľa zo dňa ........................ 2021 predložená do  súťaže vyhlásenej verejným obstarávateľom v rámci zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky dodávka kalendárov, diárov a pier s logom.

**Článok II.**

**Predmet dohody**

* 1. Predmetom tejto dohody je záväzok dodávateľa dodávať odberateľovi kalendáre, diáre a perá s logom (ďalej aj „tovar“ alebo „predmet dohody“), podľa špecifikácie uvedenej v prílohe č. 1 k tejto dohode vrátane jeho dopravy do miest plnenia určených odberateľom a vykládky do určených priestorov v miestach plnenia na základe písomných čiastkových objednávok vystavených odberateľom podľa jeho aktuálnych potrieb, za podmienok definovaných v tejto dohode a v cene uvedenej v prílohe č. 1 k tejto dohode.
  2. Logo odberateľa v elektronickej verzii bude zaslané dodávateľovi do 7 dní po nadobudnutí účinnosti tejto dohody.
  3. Špecifikácia, predpokladané množstvo a cenová kalkulácia vrátane jednotkových cien sú uvedené v prílohe č. 1 k tejto dohode.
  4. Konkrétne množstvá, druhy tovarov a miesta plnenia špecifikované v tejto dohode budú uvedené odberateľom v jednotlivých čiastkových objednávkach vystavených v súlade s podmienkami stanovenými v tejto dohode spravidla na štvrťročnej báze, čím nie je vylúčené právo odberateľa objednať si tovar aj v iných lehotách podľa svojich aktuálnych potrieb.
  5. Dodávateľ sa zaväzuje dodávať tovar odberateľovi na základe objednávok riadne a včas v dohodnutej kvalite, množstve a v dohodnutej cene a odberateľ sa zaväzuje takýto tovar od dodávateľa prevziať a zaplatiť zaň cenu dohodnutú v súlade s touto dohodou.
  6. Odberateľ nie je povinný objednávať celý rozsah (jednotlivé položky) definovaného predmetu dohody uvedeného v prílohe č. 1 k tejto dohode. Dodávateľ sa zaväzuje uvedené právo odberateľa akceptovať.
  7. V prípade, ak počas platnosti a účinnosti dohody bude ukončená výroba niektorého tovaru uvedeného v prílohe č. 1 k tejto dohode, musí byť táto skutočnosť doložená oficiálnym vyhlásením výrobcu. Dodávateľ je zároveň povinný ponúknuť odberateľovi tovar s rovnakými, resp. vyššími parametrami a vlastnosťami, aké mal tovar, ktorého výroba bola ukončená (ďalej len „náhradný tovar“). Cena náhradného tovaru nesmie byť vyššia ako cena pôvodného tovaru, ktorého výroba bola ukončená.
  8. Odberateľ si podľa potreby vyhradzuje právo na zmenu predpokladaného množstva jednotlivých položiek tovaru uvedeného v prílohe č. 1 k tejto dohode, pričom nesmie byť prekročený celkový finančný limit dohody. Odberateľ si súčasne vyhradzuje právo neodobrať celé predpokladané množstvo a rozsah (jednotlivé položky) tovaru uvedený v prílohe č. 1 k tejto dohode. Dodávateľ sa zaväzuje uvedené právo odberateľa na zmenu predpokladaného množstva tovaru, na neodobratie celého predpokladaného množstva a rozsahu tovaru akceptovať. Neodobratie tovaru odberateľom v celom predpokladanom množstve a rozsahu a zmena predpokladaného množstva tovaru nezakladá právo dodávateľa uplatniť si nárok na náhradu škody a ani od dohody odstúpiť.

**Článok III.**

**Miesto, množstvo, lehota a spôsob plnenia**

* 1. Miestami plnenia predmetu dohody sú ústredie a pobočky odberateľa. Zoznam miest plnenia je uvedený v prílohe č. 2 k tejto dohode. V prípade potreby si odberateľ vyhradzuje právo zmeniť/doplniť/zrušiť miesta plnenia. Zmeny a doplnenia prílohy č. 2 k dohode sa budú realizovať formou dodatku k dohode, ktorý bude tvoriť neoddeliteľnú súčasť dohody.
  2. Konkrétne miesta čiastkového plnenia predmetu dohody budú vždy určené priebežne v jednotlivých objednávkach.
  3. Dodávateľ sa zaväzuje dodať tovar do miesta plnenia uvedeného v objednávke, a to najneskôr do dvadsiatich piatich (25) pracovných dní odo dňa doručenia čiastkovej objednávky odberateľom, ak sa účastníci dohody nedohodnú inak. Dodanie tovaru bude uskutočňované výhradne v pracovné dni a pracovnom čase odberateľa od 8:00 do 13:00 hod.
  4. Objednávky bude odberateľ zasielať dodávateľovi e-mailom na e-mailovú adresu ............................................ (doplní uchádzač) alebo do elektronickej schránky ..................... (doplní uchádzač). Dodávateľ sa zaväzuje potvrdiť každú objednávku odberateľa vyhotovenú a doručenú v súlade s touto dohodou, bez zbytočného odkladu, najneskôr však do troch (3) dní odo dňa jej doručenia. Neakceptovanie objednávky zo strany dodávateľa sa považuje za podstatné porušenie povinností dodávateľa vyplývajúcich z tejto dohody.
  5. Doručením objednávky podľa tejto dohody a jej potvrdením vznikne záväzok dodávateľa dodať odberateľovi objednaný tovar, previesť na neho vlastnícke právo k tovaru a záväzok odberateľa objednaný tovar prevziať a zaplatiť dodávateľovi dohodnutú cenu. Dodávateľ sa zaväzuje potvrdiť prijatie každej objednávky podľa bodu 3.4 tohto článku zaslaním a doručením e-mailu s textom „potvrdzujem objednávku č. ..............“ odberateľovi na e-mailovú adresu uvedenú v objednávke, resp. na e-mailovú adresu, z ktorej mu bola objednávka zaslaná.
  6. Odberateľ uvedie v objednávke údaje, ktoré sú nevyhnutné na jej splnenie, a to najmä:
     1. špecifikáciu/názov tovaru, množstvo, mernú jednotku, jednotkovú cenu, celkovú cenu,
     2. rozpis dodania jednotlivých druhov tovaru na požadované miesta plnenia,
     3. termín dodania alebo jeho spresnenie, ak je rozdielny od podmienok uvedených v bode 3.3 tohto článku dohody,
     4. identifikačné údaje účastníkov dohody, číslo objednávky, dátum vystavenia objednávky a podpis povereného zástupcu odberateľa v zmysle Kompetenčného poriadku odberateľa,
     5. iné podmienky predmetu dohody, resp. iné náležitosti, ak vyplývajú z tejto dohody.
  7. Dodávateľ je povinný bez zbytočného odkladu upozorniť odberateľa na nevhodnú povahu pokynov daných odberateľom (napr. chybná objednávka alebo údaj v nej).
  8. Dodávateľ je povinný spresniť deň a hodinu dodania predmetu plnenia, resp. jeho časti telefonicky alebo e-mailom, minimálne jeden deň pred dodaním tovaru a tento termín musí písomne potvrdiť zodpovedný zástupca odberateľa (podľa miesta plnenia). Pre tento účel odberateľ do 7 dní po nadobudnutí účinnosti tejto dohody oznámi dodávateľovi kontaktné údaje zodpovedných zástupcov pre jednotlivé miesta plnenia.
  9. V prípade neoznámenia termínu dodávky tovaru, odberateľ nie je povinný prevziať dodávku v deň doručenia, ale až v nasledujúci deň. Všetky náklady spojené s odmietnutím prevzatia neoznámenej dodávky znáša dodávateľ.
  10. Odovzdanie tovaru odberateľovi uskutoční zodpovedný zástupca dodávateľa v mieste plnenia v dohodnutej špecifikácii, termínoch, cene a množstvách. Dopravu na miesto plnenia, vrátane vykládky predmetného tovaru, určeného v objednávke, zabezpečuje dodávateľ na vlastné náklady a nesie plnú zodpovednosť za škody na tovare vzniknuté (strata, zničenie a poškodenie tovaru) až do okamihu jeho riadneho odovzdania odberateľovi. Tovar bude zabalený obvyklým spôsobom, aby nedošlo k jeho poškodeniu počas dopravy.
  11. Dodávka vrátane jej dopravy a vykládky na základe objednávky sa považuje za splnenú jej odovzdaním zodpovedným zástupcom dodávateľa a prevzatím v mieste plnenia zodpovedným zástupcom odberateľa určeným v oznámení odberateľa podľa bodu 3.8 tohto článku dohody, ktorý vykoná kontrolu druhu, kvality, rozsahu, množstva a ceny tovaru. Predmet objednávky sa bude preberať na základe dodacieho listu, ktorý odsúhlasia a potvrdia svojimi vlastnoručnými podpismi zodpovední zástupcovia oboch účastníkov dohody. Zodpovedný zástupca odberateľa je povinný k vlastnoručnému podpisu doplniť čitateľne svoje meno a dátum prevzatia tovaru.
  12. Odberateľ je povinný v mieste plnenia predmet dohody riadne prevziať a bez zbytočného odkladu potvrdiť dodávateľovi jeho prevzatie na samostatný doklad (dodací list) pre každé miesto plnenia podľa prílohy č. 2 k tejto dohode.
  13. Dodaný tovar alebo jeho časť môže odberateľ odmietnuť prevziať, ak odberateľ zistí preukázateľné vady dodaného tovaru, nedostatočnú kvalitu tovaru, rozdiel v množstve dodaného tovaru a  zámenu tovaru v porovnaní s objednávkou odberateľa a tiež v prípade, ak tovar nie je dodaný za dohodnutú cenu.
  14. Dodávateľ zodpovedá za to, že tovar dodaný odberateľovi má obvyklé vlastnosti, vyplývajúce zo špecifikácie a je spôsobilý na použitie na dohodnutý účel.

**Článok IV.**

**Cena**

* 1. Cena za plnenie predmetu dohody je stanovená dohodou účastníkov dohody v eurách v súlade sozákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cenová kalkulácia predmetu dohody je uvedená v prílohe č. 1 k tejto dohode.
  2. Celkový finančný limit za plnenie predmetu dohody bez DPH ..................... EUR

Sadzba a výška DPH ..................... EUR

Celkový finančný limit za plnenie predmetu dohody vrátane DPH ..................... EUR

Slovom: ......................................................................

Celkový finančný limit za predmet dohody je daný súčtom cien spolu za jednotlivé položky predmetu dohody, ktorý je stanovený súčinom jednotkových cien a predpokladaného množstva uvedeného v prílohe č. 1 k tejto dohode. Celkový finančný limit za predmet dohody je určený ako maximálna predpokladaná hodnota všetkých plnení, ktoré sa predpokladajú počas platnosti a účinnosti dohody (12 mesiacov). Odberateľ si vyhradzuje právo nevyčerpať celkový finančný limit za plnenie predmetu dohody a dodávateľ sa zaväzuje uvedené právo odberateľa akceptovať.

*Ak dodávateľ je platiteľom DPH, uvedie celkový finančný limit za predmet dohody, ceny spolu za jednotlivé položky a jednotkové ceny s DPH. DPH bude účtovaná v aktuálnej sadzbe podľa všeobecne záväzných právnych predpisov platných v čase zdaniteľného plnenia. Zmena sadzby DPH nevyžaduje úpravu formou dodatku k dohode.*

*Ak dodávateľ nie je platiteľom DPH uvedie celkový finančný limit za predmet dohody, ceny spolu za jednotlivé položky a jednotkové ceny bez DPH a na skutočnosť, že nie je platiteľom DPH, upozorní. V prípade, ak sa dodávateľ počas plnenia dohody stane platiteľom DPH, táto skutočnosť nie je dôvodom na zmenu dohodnutých cien (ceny celkom, ceny za jednotlivé položky a jednotkových cien) a tieto ceny sa nezvyšujú o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkovú cenu pre odberateľa vrátane všetkých daňových povinností kupujúceho. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení zmluvy fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Odberateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v dohode sa uvedie len aktuálna alternatíva)*

* 1. Celkový finančný limit za predmet dohody, ceny za jednotlivé položky a jednotkové ceny tovaru podľa prílohy č. 1 k tejto dohode obsahujú všetky náklady dodávateľa spojené s plnením predmetu dohody (kompletizácia, dodávka tovaru, doprava a vykládka tovaru a množstevné zľavy) a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady súvisiace s plnením predmetu dohody.
  2. Dodávateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny predmetu dohody. Všetky ceny predložené dodávateľom zohľadňujú primerané, preukázateľné náklady a primeraný zisk.
  3. Dodávateľ je povinný vopred informovať odberateľa o realizovaných akciách a mimoriadnych zľavách na tovar, ktorý je predmetom tejto dohody. Dodávateľ sa zaväzuje dodať odberateľovi tovar prednostne za akciové ceny a poskytnúť mu mimoriadne zľavy a iné zľavy.

**Článok V.**

**Platobné podmienky**

* 1. Účastníci dohody sa dohodli, že úhrada za predmet dohody bude realizovaná formou bezhotovostného platobného styku bez zálohovej platby na základe čiastkového plnenia predmetu dohody.
  2. Úhrada ceny za jednotlivé čiastkové plnenia predmetu dohody, na základe písomných objednávok, bude realizovaná priebežne na základe samostatného daňového dokladu – faktúry. Dodávateľovi vznikne právo na vystavenie faktúry dňom riadneho a včasného dodania predmetu dohody na základe jednotlivých objednávok, odsúhlasených a potvrdených oprávnenými zástupcami oboch účastníkov dohody.
  3. Faktúra musí obsahovať názvy a množstvá jednotlivých tovarov, jednotkové ceny, ceny za jednotlivé položky a celkovú fakturovanú sumu za jednotlivé druhy tovaru. *Platiteľ DPH uvedie sadzbu DPH v % a výšku DPH v EUR, celkovú fakturovanú sumu v EUR bez DPH a celkovú fakturovanú sumu v EUR s DPH; ak dodávateľ nie je platiteľom DPH uvedie jednotkové ceny, fakturované sumy za jednotlivé druhy tovaru a celkovú fakturovanú sumu ako zmluvné ceny bez DPH* *(v dohode sa uvedie len aktuálna alternatíva).* Prílohou faktúry bude/ú kópia/e dodacieho/dodacích listu/listov potvrdených odberateľom v jednotlivých miestach plnenia.
  4. Splatnosť faktúry je najneskôr do 30 dní odo dňa jej doručenia do podateľne odberateľa.
  5. Dodávateľ sa zaväzuje zaslať vyhotovenú faktúru listinne poštou a súčasne aj v textovo čitateľnom súbore vo formáte PDF elektronicky na e-mailovú adresu odberateľa [faktury@socpoist.sk](mailto:faktury@socpoist.sk), a to bezodkladne po jej vystavení; takto predložená faktúra nesmie byť vo forme obrázku, ale musí byť strojovo čitateľná. Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe   
     na e-mailovú adresu odberateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava. Všetky faktúry a objednávky vyplývajúce z tejto dohody podliehajú povinnosti zverejnenia zo strany odberateľa.
  6. Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, odberateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu aj v elektronickej podobe na e-mailovú adresu uvedenú v bode 5.5 tohto článku dohody.
  7. Účastníci dohody sa dohodli, že odberateľ má právo znížiť cenu/jej časť o hodnotu zmluvnej pokuty dohodnutej v tejto dohode, uplatnenej odberateľom voči dodávateľovi. Dodávateľ je v takom prípade povinný vystaviť faktúru zníženú o uplatnenú zmluvnú pokutu.

**Článok VI**

**Vlastnícke právo a prechod nebezpečenstva škody na tovare**

* 1. Odberateľ nadobudne vlastnícke právo k tovaru dňom riadneho splnenia záväzku, t. j. písomným odovzdaním a prevzatím predmetu dohody na dodacom liste a súčasne po zaplatení dohodnutej ceny/jej časti.
  2. Nebezpečenstvo škody na predmete dohody prechádza na odberateľa okamihom podpísania dodacieho listu podľa článku III bodov 3.11 a 3.12 tejto dohody.

**Článok VII**

**Zodpovednosť za vady a záruka za akosť tovaru a záručná doba**

* 1. Dodávateľ dodá tovar, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN, všeobecne záväzným právnym predpisom a európskej legislatíve.
  2. Dodávateľ sa zaväzuje, že dodá predmet dohody v dohodnutom čase, množstve, rozsahu, kvalite a v prevedení podľa podmienok dohodnutých v tejto dohode a špecifikácii uvedenej v prílohe č. 1 a že v čase odovzdania odberateľovi má a počas dohodnutej stanovenej doby bude mať vlastnosti stanovené technickými parametrami.
  3. Ak má tovar zjavné vady už v čase odovzdania a prevzatia, odberateľ tovar neprevezme a vráti ho dodávateľovi, ktorý je povinný vady odstrániť do troch (3) pracovných dní, ak sa účastníci dohody v konkrétnom prípade s prihliadnutím na charakter vád nedohodnú písomne inak. Do času, kým dodávateľ nedodá tovar bez vád, je v omeškaní s dodaním tovaru.
  4. Dodávateľ zodpovedá za vady, ktoré má tovar v okamihu, keď prechádza nebezpečenstvo škody na tovare na odberateľa a za vady tovaru, ktoré sa vyskytnú po prevzatí tovaru v záručnej dobe.
  5. Dodávateľ preberá záruku za akosť dodaného tovaru, pričom dĺžka záručnej doby na jednotlivé tovary je 24 mesiacov. Záručná doba začne plynúť odo dňa dodania tovaru odberateľovi a jeho prevzatia na základe dodacieho listu.
  6. Práva zo zodpovednosti za vady, ktoré sa vyskytnú v záručnej dobe, musí odberateľ uplatniť u dodávateľa v záručnej dobe, inak zanikajú.
  7. Odberateľ je povinný vady tovaru bez zbytočného odkladu po ich zistení písomne oznámiť dodávateľovi. V oznámení o vadách tovaru musí odberateľ vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
  8. Dodávateľ sa zaväzuje, že vybaví reklamáciu odberateľa bez zbytočného odkladu, najneskôr do troch (3) pracovných dní po doručení písomného oznámenia o vadách tovaru tak, že za reklamovaný tovar dodá nový tovar bez vád.
  9. V ostatných prípadoch neupravených touto dohodou budú účastníci dohody v oblasti vád a záruk postupovať podľa príslušných ustanovení Obchodného zákonníka, najmä § 422 a nasl. Obchodného zákonníka.
  10. Dodávateľ nezodpovedá za vady, ktoré boli spôsobené neodborným nakladaním s tovarom.

**Článok VIII.**

**Zmluvné pokuty, úrok z omeškania a náhrada škody**

* 1. V prípade omeškania dodávateľa s plnením v termíne podľa článku III bodu 3.3 dohody alebo v termíne uvedenom v objednávke podľa článku III bodu 3.6 dohody, je odberateľ oprávnený uplatniť si nárok na zmluvnú pokutu vo výške 50 EUR za každý, aj začatý deň omeškania, ak sa účastníci dohody nedohodnú inak. Dodávateľ sa zaväzuje, že takúto zmluvnú pokutu zaplatí odberateľovi najneskôr do tridsať (30) dní od jej uplatnenia.
  2. Pri dodaní vadného tovaru, okrem nárokov z vád tovaru upravených v § 436 Obchodného zákonníka, je odberateľ oprávnený uplatniť si nárok na zmluvnú pokutu vo výške 50 EUR za každú vadu tovaru, ak sa účastníci dohody nedohodnú inak. Dodávateľ sa zaväzuje, že takúto zmluvnú pokutu zaplatí odberateľovi najneskôr do tridsať (30) dní od jej uplatnenia.
  3. V prípade, ak dodávateľ neodstráni vady tovaru podľa článku VII bodu 7.3 dohody, bude v omeškaní s vybavením oprávnenej reklamácie alebo ak za reklamovaný tovar nedodá nový tovar bez vád podľa článku VII bodu 7.8 tejto dohody, odberateľ je oprávnený uplatniť si nárok na zmluvnú pokutu vo výške 50 EUR za každý, aj začatý deň omeškania, ak sa účastníci dohody nedohodnú inak. Dodávateľ sa zaväzuje, že takúto zmluvnú pokutu zaplatí odberateľovi najneskôr do tridsať (30) dní od jej uplatnenia.
  4. V prípade omeškania odberateľa s úhradou faktúry v dohodnutej lehote je dodávateľ oprávnený uplatniť si nárok na úrok z omeškania maximálne vo výške určenej nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z. Odberateľ sa zaväzuje, že takýto úrok z omeškania zaplatí dodávateľovi najneskôr do 30 dní od doručenia jeho vyúčtovania na základe faktúry.
  5. Uhradením zmluvných pokút nezaniká nárok odberateľa na náhradu škody, ktorá prevyšuje výšku zmluvnej pokuty.
  6. Pri nebezpečenstve škody na predmete dohody platia ustanovenia § 455 a nasl. Obchodného zákonníka.
  7. V súlade s § 364 Obchodného zákonníka sa účastníci dohody dohodli na započítaní vzájomných pohľadávok. Odberateľ je oprávnený započítať zmluvné pokuty podľa tohto článku dohody proti cene príslušnej objednávky/objednávok.
  8. Zodpovednosť za škodu sa riadi podľa príslušných ustanovení Obchodného zákonníka.
  9. Zaplatením zmluvnej pokuty sa dodávateľ nezbavuje povinnosti nedostatky odstrániť.
  10. Ak poruší jeden z účastníkov dohody svoje povinnosti alebo akýkoľvek záväzok vyplývajúci z tejto dohody, je povinný nahradiť škodu tým spôsobenú druhému účastníkovi dohody. Za škodu sa považuje skutočná škoda a náklady vzniknuté poškodenému účastníkovi dohody v súvislosti so škodovou udalosťou.
  11. Účastník dohody, ktorý porušil svoju povinnosť alebo akýkoľvek záväzok vyplývajúci z tejto dohody, sa môže zbaviť zodpovednosti za škodu, ak preukáže, že k porušeniu povinnosti alebo akéhokoľvek záväzku vyplývajúceho z tejto dohody došlo v dôsledku okolností vylučujúcich zodpovednosť. Ak porušenie povinností alebo akéhokoľvek záväzku vyplývajúceho z tejto dohody spôsobila tretia osoba (subdodávateľ), ktorej povinný účastník dohody zveril plnenie svojej zmluvnej povinnosti alebo záväzku, je u povinného účastníka dohody vylúčená zodpovednosť za škodu len v prípade, ak by k vzniku škody došlo v dôsledku okolností vylučujúcich zodpovednosť.

**Článok IX.**

**Dôvernosť informácií a mlčanlivosť**

* 1. Účastníci dohody a ich zamestnanci, ako aj ich prípadní subdodávatelia, sú povinní zachovávať v tajnosti všetky dôverné informácie, ktoré sú uvedené v tejto dohode a v jej prílohách a/alebo ktoré budú uvedené v jej dodatkoch a prílohách a/alebo ktoré im boli poskytnuté alebo ktoré inak získali v súvislosti s dohodou alebo s ktorými sa oboznámili počas plnenia dohody, resp. ktoré súvisia s predmetom plnenia, s údajmi, ktoré podliehajú ochrane podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR) a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon“), s údajmi o klientoch a obchodných partneroch odberateľa, s údajmi z informačného systému odberateľa a s údajmi získanými v rámci predzmluvných rokovaní, ktoré súvisia s dohodou, s výnimkou nasledujúcich prípadov:
     1. ak je poskytnutie informácie od dotknutého účastníka dohody uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov),
     2. ak je informácia verejne dostupná z iného dôvodu, ako je porušenie povinnosti mlčanlivosti dotknutého účastníka dohody, informácie, ktoré už sú v deň podpísania dohody verejne známe alebo ktoré je možné už v deň podpísania tejto dohody získať z bežne dostupných informačných prostriedkov,
     3. informácie, ktoré sa stanú po podpísaní dohody verejne známymi alebo ktoré možno po tomto dni získať z bežne dostupných informačných prostriedkov,
     4. ak je informácia poskytnutá odborným poradcom dotknutého účastníka dohody (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutému účastníkovi dohody zaviazali povinnosťou mlčanlivosti,
     5. pre účely akéhokoľvek súdneho, rozhodcovského, správneho alebo iného konania, ktorého je dotknutý účastník dohody účastníkom,
     6. ak je informácia poskytnutá so súhlasom druhého účastníka dohody.
  2. Účastníci dohody sú povinní zachovávať mlčanlivosť o všetkých dôverných informáciách, ibaže by z tejto dohody alebo z príslušných všeobecne záväzných právnych predpisov vyplývalo inak. Tento záväzok trvá aj po ukončení platnosti a účinnosti tejto dohody.
  3. Účastníci dohody sa zaväzujú, že dôverné informácie bez predchádzajúceho písomného súhlasu druhého účastníka dohody nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov účastníkov dohody, audítor alebo právni poradcovia účastníkov dohody, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
  4. Účastníci dohody, subdodávatelia a ich zamestnanci sa zaväzujú, že všetky zúčastnené osoby a subjekty, budú s takto poskytnutými informáciami a zistenými skutočnosťami nakladať ako s dôvernými informáciami.
  5. Účastníci dohody sa zaväzujú, že upovedomia druhého účastníka dohody o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
  6. Účastníci dohody sa zaväzujú, že budú ochraňovať dôverné informácie druhého účastníka dohody s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

**Článok X.**

**Skončenie dohody**

* 1. Dohoda môže skončiť:
     1. uplynutím doby, na ktorú bola uzatvorená, alebo vyčerpaním celkového finančného limitu za predmet dohody, podľa toho, ktorá skutočnosť nastane skôr,
     2. písomnou dohodou účastníkov dohody,
     3. výpoveďou ktoréhokoľvek z účastníkov dohody,
     4. odstúpením od dohody ktorýmkoľvek z účastníkov dohody.
  2. Dohoda môže byť skončená písomnou výpoveďou ktoréhokoľvek z účastníkov dohody bez uvedenia dôvodu. Účastníci dohody sa dohodli na trojmesačnej výpovednej lehote, ktorá začne plynúť prvým dňom kalendárneho mesiaca nasledujúceho po doručení písomnej výpovede druhému účastníkovi dohody.
  3. Odberateľ môže od zmluvy odstúpiť:

a) v prípade podstatného porušenia tejto dohody dodávateľom, za podstatné porušenie dohody sa považuje:

– omeškanie dodávateľa s dodávkou predmetu dohody (o viac ako 30 dní) na základe objednávky,

- dodanie predmetu dohody, ktorý nebude spĺňať požadované množstvo, kvalitu, rozsah, cenu alebo podmienky špecifikované v tejto dohode a v prílohe č. 1 k tejto dohode na základe objednávky,

- neakceptovanie objednávky,

- opakované omeškanie (viac ako dva krát) s odstránením prípadných vád predmetu dohody dohodnutým spôsobom,

b) v prípade nepodstatného porušenia tejto dohody dodávateľom, len ak dodávateľ nesplní svoju povinnosť ani v dodatočnej primeranej lehote, ktorá mu na to bola poskytnutá,

c) v prípade opakovaného porušenia akýchkoľvek povinností dodávateľom, ktoré vyplývajú z ustanovení tejto dohody alebo z ustanovení všeobecne záväzných právnych predpisov, za opakované sa považuje preukázateľne porušenie dvakrát a viackrát,

d) podľa § 19 zákona o verejnom obstarávaní.

* 1. Odstúpeniu odberateľa od dohody musí predchádzať upozornenie odberateľa na neplnenie zmluvných povinností dodávateľom a na možnosť skončenia tejto dohody odstúpením.
  2. Dodávateľ môže od tejto dohody odstúpiť v prípade, ak je odberateľ v omeškaní s úhradou riadne vystavenej faktúry po dobu dlhšiu ako 30 dní po lehote splatnosti faktúry; skončeniu dohody musí predchádzať upozornenie na neplnenie platobných povinností odberateľa a na možnosť ukončenia tejto dohody odstúpením.
  3. Odstúpenie od dohody musí byť uskutočnené písomnou formou a účinnosť nadobudne dňom jeho doručenia druhému účastníkovi dohody.
  4. Vypovedaním dohody nevzniknú odberateľovi žiadne dodatočné záväzky voči dodávateľovi.
  5. Pri podstatnom porušení povinností vyplývajúcich z dohody, môže oprávnený účastník dohody písomne odstúpiť od dohody a požadovať od povinného účastníka dohody v súlade so všeobecne záväznými právnymi predpismi náhradu škody, ktorá jeho vinou vznikne.
  6. Odstúpenie od dohody sa nedotýka nárokov účastníkov dohody na náhradu škody vyplývajúcich z tejto dohody.
  7. Úplná alebo čiastočná zodpovednosť účastníka dohody bude vylúčená v prípadoch zásahu vyššej moci.
  8. Pod vyššou mocou sa rozumejú okolnosti, ktoré nastanú po uzatvorení dohody ako výsledok nepredvídateľných a účastníkmi dohody neovplyvniteľných prekážok. V prípade, že takáto okolnosť bude dodávateľovi alebo odberateľovi brániť v plnení povinností podľa tejto dohody, bude účastník dohody dotknutý vyššou mocou zbavený zodpovednosti za čiastočné alebo úplné nesplnenie záväzkov vyplývajúcich z tejto dohody primerane počas doby, po ktorú pôsobili tieto okolnosti.
  9. Skončením dohody zanikajú všetky práva a povinnosti účastníkov dohody vyplývajúce z dohody s výnimkou ustanovení, ktoré sa týkajú nároku na náhradu škody vzniknutej porušením tejto dohody, nároku na zaplatenie dohodnutej zmluvnej pokuty podľa ustanovení tejto dohody a ďalej ustanovenia tejto dohody, ktoré vzhľadom na svoju povahu majú trvať aj po ukončení dohody, napr. dôvernosť informácií a mlčanlivosť.
  10. Dodávateľ nepostúpi bez predchádzajúceho písomného súhlasu objednávateľa ani inak neprevedie práva a povinnosti vyplývajúce z tejto zmluvy v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu. Objednávateľ je oprávnený túto zmluvu vypovedať v jednomesačnej výpovednej lehote, v prípade ak dodávateľ poruší toto ustanovenie.

**Článok XI.**

**Osobitné ustanovenia**

* 1. Dodávateľ (v prípade skupiny dodávateľov každý člen skupiny dodávateľov), jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), ktorí sú uvedení v prílohe č. 3 k tejto dohode, musia byť v súlade s § 11 ods. 1 zákona o verejnom obstarávaní zapísaní do registra partnerov verejného sektora podľa zákona o registri partnerov verejného sektora, ak im zákon o registri partnerov verejného sektora takúto povinnosť ukladá. Odberateľ neuzatvorí túto dohodu s dodávateľom, ak v čase uzatvorenia dohody nebude mať on, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora alebo ak dodávateľovi bude uložený zákaz účasti podľa § 182 ods. 3 písm. b) zákona o verejnom obstarávaní.
  2. Odberateľ môže podľa § 19 ods. 3 zákona o verejnom obstarávaní odstúpiť od dohody, ak dodávateľ v čase uzatvorenia dohody nebol zapísaný v registri partnerov verejného sektora, ak mu takáto povinnosť vyplýva zo zákona o registri partnerov verejného sektora, alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní.
  3. Na plnenie predmetu dohody môže dodávateľ využiť subdodávateľov. Dodávateľ je povinný pri uzatvorení dohody uviesť zoznam subdodávateľov, ktorý obsahuje údaje o všetkých známych subdodávateľoch dodávateľa v čase uzatvorenia tejto dohody a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 3 k tejto dohode a obsahuje okrem uvedených údajov podiel plnenia z dohody v % a stručný opis časti dohody, ktorá bude predmetom subdodávky.
  4. Dodávateľ je povinný písomne oznámiť odberateľovi akúkoľvek zmenu údajov o subdodávateľovi, ktorý je uvedený v prílohe č. 3 k tejto dohode najneskôr do 5 pracovných dní odo dňa uskutočnenia tejto zmeny písomnou formou na adresu uvedenú v záhlaví dohody.
  5. V prípade zmeny subdodávateľa je dodávateľ najneskôr 3 pracovné dni pred zmenou subdodávateľa povinný písomne oznámiť odberateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Nový subdodávateľ musí spĺňať podmienky podľa bodu 11.1 tohto článku dohody. Zmena nového subdodávateľa sa vykoná zápisom o zmene prílohy č. 3 k dohode, ktorý nadobudne platnosť dňom jeho podpísania oprávnenými zástupcami účastníkov dohody a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky (ďalej len „register“); vzor zápisu o zmene prílohy k dohode tvorí prílohu č. 4 k tejto dohode; osobami oprávnenými konať vo veciach zmeny prílohy č. 3 k dohode sú:

za dodávateľa: .......................................

za odberateľa: riaditeľ sekcie prevádzky.

* 1. Využitím subdodávateľov nie je dotknutá zodpovednosť dodávateľa za plnenie dohody.

11.7 Objednávateľ podpísaním tejto zmluvy akceptuje všetkých subdodávateľov dodávateľa, čo však dodávateľa nezbavuje zodpovednosti za kvalitu plnenia predmetu tejto zmluvy podľa všeobecne záväzných právnych predpisov a tejto zmluvy.

11.8 Pri plnení predmetu tejto zmluvy treťou osobou (subdodávateľom) má dodávateľ zodpovednosť akoby plnil predmet tejto zmluvy sám.

11.9 Dodávateľ je povinný písomne oznámiť objednávateľovi akúkoľvek zmenu svojich identifikačných a kontaktných údajov.

* 1. Ak sa dodávateľ v súvislosti s plnením povinností podľa dohody dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie odberateľa. Odberateľ bude povinný na požiadanie dodávateľa dať ihneď k dispozícii dodávateľovi všetky potrebné informácie a podklady. Táto povinnosť vznikne príslušným vyrozumením. Uvedená povinnosť bude platiť recipročne aj pre dodávateľa, pokiaľ by sa do takéhoto konania dostal odberateľ. Vzájomná podpora sa poskytne iba v prípadoch, ak nedošlo k porušeniu všeobecne záväzných právnych predpisov v súvislosti s plnením dohody.
  2. Dodávateľ je povinný bezodkladne písomne oznámiť odberateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto dohody. Ďalej je povinný bezodkladne oznámiť odberateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
  3. Dohodu je možné meniť počas jej trvania bez nového verejného obstarávania v súlade s ustanovením § 18 zákona o verejnom obstarávaní. Zmena dohody musí byť písomná.

**Článok XII.**

**Záverečné ustanovenia**

12.1 Táto dohoda sa uzatvára na dobu určitú, a to na 12 mesiacov odo dňa nadobudnutia jej účinnosti alebo do vyčerpania celkového finančného limitu za predmet dohody t. j. do xxxxxxx,xx EUR s DPH, podľa toho, ktorá skutočnosť nastane skôr.

12.2 Táto dohoda podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť odberateľa zverejniť túto dohodu ako aj jednotlivé faktúry a objednávky vyplývajúce z tejto dohody vrátane jej príloh v plnom rozsahu.

12.3 Dohoda nadobúda platnosť dňom jej podpísania oprávnenými zástupcami oboch účastníkov dohody a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky.

12.4 Dohodu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou. Písomná zmena alebo doplnenie prílohy č. 3 k tejto dohode sa bude vykonávať formou zápisu o zmene prílohy podľa článku XI bodu 11.5 tejto dohody.

12.5 Účastníci dohody sa v súlade s ustanovením § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom. Záväzkové vzťahy účastníkov dohody, neupravené touto dohodou, sa budú riadiť príslušnými ustanoveniami Obchodného zákonníka, zákona o verejnom obstarávaní a ďalšími všeobecne záväznými právnymi predpismi Slovenskej republiky a európskou legislatívou.

12.6 Účastníci dohody sa zaväzujú, že všetky spory, vyplývajúce z dohody, budú riešiť predovšetkým formou vzájomnej dohody. Prípadné spory, o ktorých sa účastníci dohody nedohodnú, budú postúpené na rozhodnutie vecne a miestne príslušnému súdu.

12.7 Ak niektoré ustanovenia tejto dohody stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto dohody.

12.8 Neoddeliteľnou súčasťou dohody sú prílohy:

Príloha č. 1: Špecifikácia kalendárov, diárov a pier s logom a cenová kalkulácia

Príloha č. 2: Zoznam miest plnenia

Príloha č. 3: Zoznam subdodávateľov

Príloha č. 4: Vzor zápisu o zmene prílohy č. 3 k rámcovej dohode

12.9 Dohoda je vyhotovená v štyroch rovnopisoch, po dva rovnopisy pre každého účastníka dohody.

12.10 Účastníci dohody vyhlasujú, že obsah dohody je prejavom ich slobodnej vôle, dohoda nebola uzatvorená v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu a právnym účinkom porozumeli a na znak súhlasu ju vlastnoručne podpísali.

V Bratislave: V ......................... :

Za odberateľa: Za dodávateľa:

––––––––––––––––––––––––––-----– –––––––––––––––––––––––––––

**Ing. Juraj Káčer**

generálny riaditeľ

Sociálnej poisťovne

**Špecifikácia kalendárov, diárov a pier s logom a cenová kalkulácia**

*Špecifikácia kalendárov, diárov a pier s logom a cenová kalkulácia tvorí samostatný súbor .xlsx*

**Zoznam miest plnenia**

|  |  |  |  |
| --- | --- | --- | --- |
| Adresy miest plnenia v Sociálnej poisťovni | | | |
|  | Mesto | PSČ | Adresa |
| 1. | BRATISLAVA - ústredie | 813 63 | Ul. 29 augusta 8 a 10, Nevädzova 8 a 10 |
| 2. | STARÉ HORY, Doškoľovacie a rekreačné zariadenie (DaRZ) | 976 02 | Staré Hory 24 |
| 3. | PAVČINA LEHOTA, DaRZ | 031 01 | Pavčina Lehota 111 |
| 4. | BRATISLAVA, pobočka | 829 02 | Záhradnícka 31  Záhradnícka 153 |
| 5. | BANSKÁ BYSTRICA, pobočka | 974 26 | Kapitulská 27 |
| 6. | BARDEJOV, pobočka | 085 46 | Hurbanova 6 |
| 7. | ČADCA, pobočka | 022 01 | Štúrova 2078 |
| 8. | DOLNÝ KUBÍN, pobočka | 026 01 | Aleja Slobody 1878 |
| 9. | DUNAJSKÁ STREDA, pobočka | 929 01 | Galantská cesta 693/5 |
| 10. | GALANTA, pobočka | 924 01 | Z. Kodálya 1629/48 |
| 11. | HUMENNÉ, pobočka | 066 57 | Námestie slobody 58 |
| 12. | KOMÁRNO, pobočka | 945 79 | Petöfiho 7 |
| 13. | KOŠICE, pobočka | 041 84 | Festivalové nám. 1 |
| 14. | LEVICE, pobočka | 934 71 | Sv. Michala 4 |
| 15. | LIPTOVSKÝ MIKULÁŠ, pobočka | 031 32 | Štúrova 34 |
| 16. | LUČENEC, pobočka | 984 01 | Dr. Vodu 6 |
| 17. | MARTIN, pobočka | 036 25 | Nám. SNP 4 |
| 18. | MICHALOVCE, pobočka | 071 01 | Námestie osloboditeľov 81 |
| 19. | NITRA, pobočka | 950 43 | Slančíkovej 3 |
| 20. | NOVÉ ZÁMKY, pobočka | 940 58 | Nám. Gy. Széchényiho 10 |
| 21. | POPRAD, pobočka | 058 01 | Ul. 1. mája 4053/24 |
| 22. | POVAŽSKÁ BYSTRICA, pobočka | 017 53 | Kukučínova 208/23 |
| 23. | PREŠOV, pobočka | 080 01 | Masarykova 1 |
| 24. | PRIEVIDZA, pobočka | 971 01 | Matice Slovenskej 10 |
| 25. | RIMAVSKÁ SOBOTA, pobočka | 979 01 | K. Mikszátha 6 |
| 26. | ROŽŇAVA, pobočka | 048 13 | Šafárikova 22 |
| 27. | SENICA, pobočka | 905 01 | Sotinská 1577 |
| 28. | SPIŠSKÁ NOVÁ VES, pobočka | 052 19 | Elektrárenská 10 |
| 29. | STARÁ ĽUBOVŇA, pobočka | 064 01 | Ul. Budovateľská 42/535 |
| 30. | SVIDNÍK, pobočka | 089 01 | Sov. hrdinov 121 |
| 31. | TOPOĽČANY, pobočka | 955 37 | Nám. M. R. Štefánika 2269/18 |
| 32. | TREBIŠOV, pobočka | 075 01 | M. R. Štefánika 178 |
| 33. | TRENČÍN, pobočka | 912 50 | Jilemnického 3760 |
| 34. | TRNAVA, pobočka | 917 22 | Ul. V. Clementisa 24/A |
| 35. | VEĽKÝ KRTÍŠ, pobočka | 990 01 | Ul. SNP 28 |
| 36. | VRANOV NAD TOPĽOU, pobočka | 093 18 | Rázusova 128 |
| 37. | ZVOLEN, pobočka | 960 62 | Š. Moyzesa 1369/52 |
| 38. | ŽIAR NAD HRONOM, pobočka | 965 01 | Sládkovičova 17 |
| 39. | ŽILINA, pobočka | 010 01 | Antona Bernoláka 53 |

ZOZNAM SUBDODÁVATEĽOV

[*doplní uchádzač*]

Obchodné meno dodávateľa:

Adresa sídla alebo miesta podnikania:

IČO:

Na dodaní plnenia rámcovej dohody na dodávku kalendárov, diárov a pier s logom

* sa nebudú podieľať subdodávatelia a celý predmet rámcovej dohody uskutočníme vlastnými kapacitami\*
* sa budú podieľať nasledovní subdodávatelia:\*

|  |  |  |  |  |  |  |
| --- | --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa  Adresa sídla alebo miesta podnikania | Identifikačné číslo alebo dátum narodenia, ak nebolo pridelené identifikačné číslo | Meno a priezvisko, adresa pobytu a dátum narodenia osoby oprávnenej konať za subdodávateľa | IČO | Podiel plnenia z rámcovej dohody v % | Predmet subdodávok |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

V ........................ dňa

............................................................

Meno a podpis štatutárneho orgánu dodávateľa alebo

člena štatutárneho orgánu alebo iného zástupcu dodávateľa, oprávneného konať v mene dodávateľa

\*Nehodiace sa prečiarknite

**Z Á P I S**

**o zmene prílohy č. 3 k rámcovej dohode**

**na dodávku kalendárov, diárov a pier s logom – Zoznam subdodávateľov**

(ďalej len „dohoda“) medzi:

dodávateľom ................................... (ďalej len „dodávateľ“) a odberateľom **Sociálnou poisťovňou** (ďalej len „odberateľ“)

V súlade s článkom XI bodom 11.5 dohody, v ktorom sa účastníci dohody dohodli o spôsobe zmeny prílohy č. 3 k dohode, účastníci dohody v zastúpení ich oprávnenými zástupcami podpisujú tento zápis, ktorým sa mení príloha č. 3 k dohode „Zoznam subdodávateľov“, ktorá tvorí prílohu k tomuto zápisu.

Dôvod potreby uskutočnenia zmeny prílohy č. 3 k dohode – Zoznam subdodávateľov

...................................................................................................................................................................

Tento zápis je neoddeliteľnou súčasťou dohody.

Tento zápis nadobúda platnosť dňom jeho podpísania oprávnenými zástupcami oboch účastníkov dohody a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky.

Nadobudnutím účinnosti tohto zápisu sa v celom rozsahu mení znenie prílohy č. 3 k dohode – „Zoznam subdodávateľov“.

Za odberateľa: Za dodávateľa:

V Bratislave: ............... V ..........................:

......................................... ........................................

riaditeľ sekcie prevádzky oprávnená osoba

Príloha:

Príloha č. 3 k dohode – Zoznam subdodávateľov